[{"text_idx": "#000000", "text": "En Boao-Forumo por Azio 2018, alilanda gasto provas interpretan mas\u0302inon."}, {"text_idx": "#000001", "text": "Pro la kresko de turismo eksterlande, la postulo pri interpretado pli kaj pli grandig\u0302as. Interpretilo kun artefarita inteligenteco farig\u0302as bona ilo por vojag\u0302ado, sekve grandaj interret-teknologiaj kompanioj eniras la kampon de AI-interpretado."}, {"text_idx": "#000002", "text": "Rapida kresko de la merkato"}, {"text_idx": "#000003", "text": "En 2017 pli ol 130 milionoj da c\u0302inoj vojag\u0302is eksterlanden. C\u0302inio farig\u0302is la plej granda fonto de turistoj por Tajlando, Japanio, Korea Respubliko, Vjetnamio kaj Rusio. Tamen lingva baro dau\u0306re estas la plej granda problemo por turistoj."}, {"text_idx": "#000004", "text": "Per AI-interpretilo, frau\u0306lino Han plenumis sian 7-tagan vojag\u0302on en Japanio. S\u0302i diris: \"Antau\u0306e mi timis turismadon en aliaj landoj, c\u0302ar estas embarase se mi ne povas paroli kaj kompreni lokan lingvon. Nun la mas\u0302ino helpas min en interpretado, do mi estas pli trankvila.\""}, {"text_idx": "#000005", "text": "Nun la prezoj de la plejparto de AI-interpretiloj en C\u0302inio estas relative altaj. Plejparto de turistoj vojag\u0302as eksterlanden du- au\u0306 tri-foje dum jaro. Do la malmulteco de uzado estas unu el la defioj al popularigo de AI-interpretiloj."}, {"text_idx": "#000008", "text": "Do la evoluo de artefarita inteligenteco ne celas anstatau\u0306i homojn, sed helpi ilin pli bone plenumi la laborojn. Mas\u0302ina tradukilo ne anstatau\u0306os laborojn de homa tradukisto, sed efektive faciligos ilin."}, {"text_idx": "#000009", "text": "Chen Qi, vicprofesoro de S\u0302anhaja Fremdlingva Universitato, opinias ke mas\u0302ina tradukado regos en la malaltnivela traduka merkato. Homa tradukado estos c\u0302efe por altnivela merkato, kiu postulas g\u0302ustecon, kiel ekzemple literaturo, juraj kaj medicinaj dokumentoj ktp."}]